open-index/open-wikipedia-markdown huggingface dataset:
Atolo brozas

**Atolo brozas** () – škotiškas gėrimas, gaunamas maišant avižinį brozą, medų, viskį ir kartais grietinėlę (ši paprastai naudojama šventiškesnėmis progomis). Su grietinėle gamintas gėrimas yra gana panašus į *[[Baileys Irish Cream]]* ('Baileys airiškąjį grietinėlės likerį').

Atolo brozu kartais vadina ir Kranachaną, kuris gaminamas iš beveik tokių pačių ingredientų. 

Pagal legendą gėrimas pavadintas pagal 1-ąjį Atolo erlą, kuris 1475 m. nuslopino sukilimą Škotijos aukštumose į maištininkų lyderio šulinį įpylęs tokio mišinio. Tokio mišinio paragavę maištininkai buvo lengvai sugaudyti. 

## Receptas
Receptas (1948 m.), priskiriamas *Royal Scots Fusiliers* ('Karališkajam škotų fuzilierių') pulkui:
* 7 dalys avižinio brozo
* 7 dalys viskio
* 5 dalys grietinėlės
* 1 dalis medaus
Avižinis brozas gaminamas mirkant avižinius miltus (dribsnius) triskart didesniame šalto vandens tūryje, po to perkošiamas per musliną, kad pašalinti avižines šiukšles. 

Visas dalis patariama maišyti sidabriniu šaukštu, jei toks turimas.

## Nuorodos

* Davidson, Alan (1999). The Oxford Companion to Food. Oxford, New York: Oxford University Press. xix + 892. ISBN 0-19-211579-0.
Brozas

**Brozas** () – škotiška nevirta košė, paprastai avižinė. Gaunama miltus ar dribsnius užpylus verdančiu vandeniu ir palikus trumpam pamirkti. Valgoma su druska ir sviestu, pienu ar pasukomis. 

Tokios košės variantas iš maltų avižų ir šalto vandens dar vadinama , nors tuo žodžiu paprastai vadinama tam tikrą sūrio variantą.

XVI a. avižinių miltų ar dribsnių mišinį su vandeniu nešiodavosi piemenys. Brozas susidarydavo, kai mišinys, laipiojant kalvomis aukštyn žemyn, susimaišydavo.(Hartley 1954).

Brozas nebūtinai avižinis, kiti žinomi variantai – miežinis, žirninis, mišrus iš skirtingų javų miltų ar dribsnių. Brozas gali būti paskanintas įdedant dilgėlių viršūnėlių, lapinių kopūstų, griežčių.

Vienas skystų brozo variantų yra alkoholinis gėrimas Atolo brozas.
Saul Pinchas Rabbinowicz

**Saul Pinchas Rabbinowicz** (1845 m. Tauragėje, Rusijos imperija – 1910 m. Frankfurte prie Maino, Vokietijos imperija) – hebrajų mokytojas, rašytojas, vertėjas ir sionistas. Priklausė vienai pirmųjų sionistinių organizacijų Hovevei Zion.

## Biografija

Gimė 1845 m. Tauragėje. 1882 m. gyvendamas Varšuvoje susilaukė dukters, būsimos politikės Sarah Rabinowitz. 1884 m. kartu su Max E. Mandelstamm Katovicuose suorganizavo vieną iš pirmųjų sionistų konferencijų. 1988 m. išvertė Heinrich Graetz parašytą žydų istorija į hebrajų kalbą. Rašė straipsnius į įvairius Rusijos ir Vokietijos imperijos žydų laikraščius. Mirė 1910 m. Frankfurte prie Maino.

## Nuorodos

* Kapo nuotrauka;

## Šaltiniai
Atominės jėgos mikroskopas

**Atominės jėgos mikroskopas** (AJM – ) – labai aukštos rezoliucijos skenuojančio zondo mikroskopas. AJM yra vienas iš svarbiausių įrenginių vaizduojant, matuojant arba manipuliuojant nano matmenų medžiagas. Informacija yra surenkama jaučiant paviršių su mechaniniu zondu.

## Darbo režimai

Yra keli atominės jėgos mikroskopo darbo režimai:

* kontaktinis
* nekontaktinis
* dinaminio kontaktavimo

## Šaltiniai
Nobuyoshi Araki

**Nobujoši Araki** (, (1940 m. gegužės 25 d.) – japonų fotografas.

## Biografija ir kūryba

Gimė Tokijuje. Fotografuoti pradėjo būdamas 12 metų, kai iš tėvo dovanų gavo fotoaparatą. 1963 m. baigė fotografiją ir kinematografiją Čibos universitete ir pradėjo dirbti reklamos kompanijoje Dentsu. Tuo pačiu metu dirbo prie savų projektų. 1964 m. laimėjo Taiyo apdovanojimą už fotografijų seriją *Satchin*, kurioje vaizdavo miesto vaikus. Kitais metais šios nuotraukos tapo pirmosios Araki parodos pagrindu. 1971 m. išleido asmeninio gyvenimo dienoraščio tipo nuotraukų knygą *Sentimentali kelionė*.

1971 m. išėjo iš darbo Dentsu kompanijoje ir tapo laisvai samdomu fotografu. Nuo to laiko išleido daugiau nei 200 fotografijos knygų, surengė daugybę parodų Japonijoje ir užsienio šalyse. Darbuose eksperimentuojama su įvairiais stiliais, vaizduojami kasdienio gyvenimo motyvai, miesto vaizdai, gyvūnai, žmonių portretai. Daugelyje nuotraukų figūruoja moterys; nemažai tokių fotografijų erotinio pobūdžio, kai kurios šokiruojančios ir sulaukusios cenzūros.

## Šaltiniai

## Nuorodos
* Oficialus puslapis
* 70 Araki nuotraukų
Ken Domon

**Ken Domon** (, (1909 m. spalio 25 d. – 1990 m. rugsėjo 15 d.) – japonų fotografas. Laikomas vienu įtakingiausių šalies XX a. fotografų.

## Biografija ir kūryba

Gimė šiaurinėje Japonijos dalyje, Sakatos mieste. 1933 m. pradėjo dirbti asistentu foto studijoje Tokijuje. Ten išmoko fotografijos pagrindų. 1935 m. perėjo į Nihon Kobo fotografijos agentūrą ir toliau tobulino savo fotografijos gebėjimus. Nuo 1939 m. pradėjo dirbti valstybės finansuojamame kultūros populiarinimo biure, kur fotografavo įvairius kultūrinius objektus, lėlių teatrą bunraku. Kelionės po senąsias budizmo šventyklas uždegė visą gyvenimą trukusį Domon susidomėjimą šiais statiniais ir budizmo stilistika. Po karo užsiėmė fotografijos kritika, buvo daugelio fotografijos konkursų vertinimo komisijos nariu, rašė knygas, publikavo keletą įtakingų ir diskusijas sukėlusių straipsnių. 1958 m. išleido nuotraukų knygą apie Hirošimos bombardavimą; vėliau seriją pratęsė su dar viena knyga 1978 m.

Sakatos mieste veikia Domon skirtas muziejus.

## Šaltiniai

## Nuorodos
* Ken Domon muziejus
Kantemyro rajonas

**Kantemyro rajonas** – vienas iš Moldovos administracinių vienetų, esantis šalies pietuose. Administracinis centras – Kantemyras. Rajone taip pat yra 24 kaimai ir 26-ios komunos. 2012 m. duomenimis, rajone gyveno 62 500 gyventojų.

## Geografija
Kantemyro rajonas šiaurėje ribojasi su Leova, rytuose su Gagaūzija, pietuose su Kahuliu, vakaruose Prutas teka šiaurės pietų kryptimi, pasienyje su Rumunija. Rajono reljefas kalvotas. Aukščiausias taškas, esantis rajono vakuose, yra *Tigheci* kalva (301 m).

## Tautinė sudėtis
Kantemyras

**Kantemyras** () – miestas pietvakarių Moldovoje, pasienyje su Rumunija. Kantemyro rajono administracinis centras. Pavadintas Moldovos princo Dimitrijaus Kantemyro garbei. Miestas įkurtas 1973 m. balandžio 6 d. 2013 m. duomenimis, mieste gyveno 6 000 gyventojų.

## Šaltiniai
Masahisa Fukase

**Masahisa Fukase** (, (1934 m. vasario 25 d. – 2012 m. birželio 9 d.) – japonų fotografas.

## Biografija ir kūryba

Gimė Hokaide, fotografų šeimoje. Nuo vaikystės padėdavo atlikti įvairius darbus tėvų turėtoje fotografijos studijoje. Studijavo fotografiją universitete ir po studijų liko gyventi Tokijuje. Pirma išpopuliarėjusi nuotraukų serija buvo iš kiaulių skerdyklos. Vėliau fotografijose vaizdavo jausmus ir tarpusavio santykius su savo žmona Yoko, įskaitant ir skyrybų laikotarpį 1975 m. Vėliau, apimtas slogios nuotaikos, išleido darbų serija *Krankliai*, kurią sudarė kontrastingos juodai baltos kranklių nuotraukos. Vienos iš paskutinių pasirodžiusių fotografijų buvo ilgametė tėvo nuotraukų serija ir asmeniniai portretai. 1992 m., pargriuvęs ir susitrenkęs galvą, Fukase pateko į komos būseną, kurioje išbuvo iki pat mirties 2012 m.

## Šaltiniai

## Nuorodos
* Fukase nuotraukos
Andrea Demirovič

**Andrea Demirovič** (; g. 1985 m. birželio 17 d.) – Juodkalnijos dainininkė.

Andrea atstovavo Juodkalnijai 2009 m. Eurovizijoje su daina „Just Get Out of My Life“. Dainos autorius – José Juan Santana. Eurovizijos pusfinalyje ji užėmė 11 vietą. Iki 2014 m. tai buvo aukščiausias Juodkalnijos rezultatas šiame konkurse.

## Nuorodos
* Dainos „Just Get Out of My Life“ vaizdo klipas

|-
Fotografas

**Fotografas** – asmuo, kuriantis nuotraukas. Pagrindinis fotografo naudojamas įrankis yra fotoaparatas.

Fotografai mėgėjai fotografavimu užsiima kaip laisvalaikio praleidimu ar hobiu, o fotografams profesionalams nuotraukų darymas yra darbas, atliekamas pagal užsakymą užfiksuoti įvykį straipsnio iliustracijai, renginį jo dalyvių atsiminimui, objektą reklamos kūrimui, ar kitokiais atvejais. Profesionalūs fotografai gali dirbti kompanijose (įskaitant nuosavas foto studijas) arba būti laisvai samdomi.

Fotografai skirstomi pagal vyraujantį jų nuotraukų objektą į gamtos fotografus, karo fotografus, sporto fotografus, vestuvių fotografus, portretistus, paparacius ir kitokias kategorijas.

## Šaltiniai
Kelerašio rajonas

**Kelerašio rajonas** – vienas iš Moldovos administracinių vienetų, esantis šalies centrinėje dalyje. Administracinis centras – Kelerašis. Taip pat yra 23 kaimai ir 30 komunų. Rajonas žinomas dėl savo raudonojo ir baltojo vyno bei konjako. 2012 m. duomenimis, rajone gyveno 78 800 gyventojų.

## Geografija
Kelerašio rajonas šiaurėje ribojasi su Teleneščiu, rytuose su Orhėju, pietuose su Strešeniu, pietvakariuose su Nisporeniu bei vakaruose su Ungeniu. Aukščiausias rajono taškas siekia 400 m.

Rajonas yra Dniestro upės baseine. Taip pat teka Bikas, *Ičelis* ir *Culă* (Dunojaus intakai). Dauguma ežerų yra gamtinės kilmės.

## Tautinė sudėtis
Klaipėdos šv. Brunono Kverfurtiečio bažnyčia

**Klaipėdos šv. Brunono Kverfurtiečio bažnyčia** – naujai pastatyta katalikų bažnyčia Klaipėdoje, Debreceno mikrorajone, Debreceno g. 3A.

## Istorija

2007 m. sausio 7 d. Klaipėdoje įkurta nauja katalikų Telšių vyskupijos parapija, pavadinta šv. Brunono Kverfurtiečio vardu. Jos aptarnavimas patikėtas pranciškonams konventualams. Laikinosios parapinės koplyčios adresas – Debreceno g. 3. Nauja parapija apima teritoriją, ribojamą Baltijos prospekto, Jakų žiedo, krašto kelio Šilutės kryptimi, Lipkių, Statybininkų, Nevėžio, Nemuno, Strėvos, Minijos gatvių.

Būsimai bažnyčiai numatyta vieta – nuo Debreceno gatvės į pietus esančiame „Draugystės“ parke. Bažnyčios ir vienuolyno komplekso I statybų etapo darbai – koplyčios ir varpinės statyba pradėti 2011 m. Rangovas – UAB „Aldasta“, projektuotojas – UAB „Andrijauskas ir partneriai“ Klaipėdos architektų biuras. Religinio centro statybas, be kitų, remia AB „Klaipėdos nafta“. Šis centras tapo ne tik tikinčiųjų susibūrimo vieta, bet ir užimtumo centru jaunimui, moksleiviams. Religinis centras pastatytas Klaipėdos miesto Debreceno gyvenamajame rajone, kuriame susibūrusi gausi parapijiečių bendruomenė, be to, jame laukiama tikinčiųjų ir iš aplinkinių gyvenamųjų rajonų, kur, skaičiuojama, gyveno apie 50 tūkst. klaipėdiečių.

Parapija ir Lietuvos architektų sąjungos Klaipėdos apskrities organizacija buvo paskelbusi atvirą architektūrinį konkursą Klaipėdos šv. Brunono Kverfurtiečio bažnyčios ir vienuolyno komplekso architektūrinei idėjai sukurti. Pats bažnyčios ir vienuolyno kompleksas sudarytas iš keturių dalių: koplyčia, bažnyčia, vienuolynas ir varpinė. Statybos vyko pagal architektų Mantės Černiūtės–Amšiejienės ir Ramūno Amšiejaus parengtą projektą.

2023 m. gruodžio 9 d. naujai pastatytą bažnyčią pašventino Telšių vyskupas Algirdas Jurevičius.

## Galerija

Klaipėda. Brunono bažnyčia. Parko akmuo.JPG|Buvusio „Draugystės“ parko įkūrimo akmuo (1975)
2020. Klaipėda. Brunono bažnyčia. Paminklas.JPG|Paminklinis akmuo bažnyčios aukotojams


## Šaltiniai

## Nuorodos

* Vyskupijos informacija
* Pranciškonų Klaipėdos šv. Brunono Kverfurtiečio parapija (''facebook.com'')
* Ekumeninės pamaldos šv. Brunono Kverfurtiečio koplyčioje
Udžaė

**Udžaė** () – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Atolas yra 122 km į vakarus nuo Kvadžaleino atolo (tarp šių atolų dar yra mažas Laės atolas).

Atolas rombo formos, ištęstas iš šiaurės vakarų į pietryčius. Koralinis rifas vakaruose kelete vietų pertrūkęs. Atolo žiedą sudaro 14 salelių; didžiausios – Udžaė, Enilamiegas, Ebetju. Bendras sausumos plotas – 1,86 km². Lagūna užima 185,9 km².

1529 m. atolą pasiekė pirmasis vakarietis – ispanas Alvaras de Saavedra. XIX a. atole veikė vokiečių kopros prekybinis punktas.

1998 m. Udžaės atole gyveno 448 žmonės. Dauguma jų susitelkę Udžaės salelėje, kurioje yra lėktuvų kilimo ir tūpimo takas.
Leidivudas

**Leidivudas** () – Birmingamo miesto administracinis rajonas, į kurį įeina Astono, Leidivudo, Nečelzo ir Soho apygardos. 2004 metais miesto taryba pakoregavo vietinių apygardų ribas ir šiuo metu į Leidivudo rajoną įeina miesto centras.

2001 metais Leidivudo apygardose gyveno 126 693 žmonės - Astone (32 286), Leidivude (30 133), Nečelze (33 957), Sohe (30 317).

7-ajame ir 8-ajame XX a. dešimtmečiuose rajone buvo pastatyta daugiau nei 20 daugiaaukščių blokinių pastatų, iš kurių 6 buvo nugriauti XXI amžiaus pradžioje. Rajonas pasižymi aukštesniais nedarbingumo ir nusikalstamumo lygiais.

## Šaltiniai
Votas (atolas)

**Votas** () – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Atolas yra maždaug pusiaukelėje tarp Kvadžaleino atolo pietryčiuose ir Bikinio atolo šiaurės vakaruose.

Atolas trikampio formos, jo „kampuose“ yra pagrindinės salelės. Koralinis rifas vakaruose kelete vietų pertrūkęs. Atolo žiedą sudaro 13 salelių; didžiausios – Votas, Medjeronas, Kabenas. Bendras sausumos plotas – 4,33 km². Lagūna užima 94,9 km².

1565 m. ispanų keliautojas Migelis Lopesas de Legaspis atolą pavadino *Los Corales* („koralų salomis“). Tikėtina, kad dar 1542 m. Votą buvo pasiekęs Rui Lopesas de Viljalobosas. Vėliau atolas dar vadintas vokiečių–rusų keliautojo Johan Eberhard von Schantz vardu.

1998 m. Voto atole gyveno 160 žmonės. Jie susitelkę Voto salelėje, kurioje yra lėktuvų tūpimo takas.
Ailinginaė

**Ailinginaė** () – koralinis atolas Ramiajame vandenyne, Maršalo Salose, Raliko salų grandinės šiaurinėje dalyje. Atolas yra 13 km į vakarus nuo Rongelapo atolo.

Atolas stačiakampio formos, ištęstas iš vakarų į rytus. Koralinis rifas pietuose kelete vietų pertrūkęs. Atolo žiedą sudaro 25 salelės, visos nedidelės, išsidėsčiusios žiedo pietuose ir rytuose. Bendras sausumos plotas – 2,8 km². Lagūna užima 105,96 km².

1528 m. atolą pasiekė pirmasis vakarietis – ispanas Alvaras de Saavedra. Jis Ailinginaę, drauge su Rongelapu ir Utiriku, pavadino *Islas de los Reyes* („Karalių salos“).

Ailinginaės atolas negyvenamas. Jis 1954 m. buvo evakuotas dėl branduolinių bandymų Bikinio atole.
Nuo Korleonės iki Bruklino

**Nuo Korleonės iki Bruklino** () – 1979 m. režisieriaus Umberto Lenzi sukurtas kriminalinis filmas.

## Pagrindiniai aktoriai
: *Aktorius – vaidmuo*
* Maurizio Merli – komisaras Bernis
* Mario Merola – Mikelė Barezis
* Biaglio Pelligra – Salvatorė Skalija
* Venantino Venantini – komisaras Danova
* Sonia Viviani – Lijana Skalija
*Luca Barbareschi - policeman
* Laura Belli - Paola

## Turinys

Korleonės mieste Italijoje nužudomi du broliai, vadovavę vienai iš mafijos šeimų. Vienas iš smogikų, Salvatorė Skalija, buvo sužeistas ir pateko policijai į rankas, tačiau spauda paskelbia, kad jis žuvo. Policija įtaria, kad užpuolimą organizavo kitas mafijos vadeiva, Mikelė Barezis, tačiau pastarojo niekas nėra matęs, tik Skalija, kuris nenori bendradarbiauti su policija.

Tuo metu Niujorke suimamas, kaip įtariama, kita pavarde prisidengęs Mikelė Barezis, nelegaliai patekęs  į šalį ir ketinantis joje apsistoti. Jei jis nebus atpažintas ir apkaltintas žmogžudystės organizavimu, teismas po keleto dienų paleis jį į laisvę, kur jis galės netrukdomas gyventi.

Kol policija svarsto ką daryti, Barezio nurodymu nužudoma jo buvusi meilužė Lijana, Skalijos sesuo. Šis, sužinojęs apie tai, nusprendžia tapti liudininku ir kartu su komisaru Berniu vyksta į Niujorką atpažinti Barezio, tačiau mafijos smogikai pasiruošę padaryti viską, kad jiedu nepasiektų teismo Brukline...
Rongerikas

**Rongerikas** () arba ***Rongdrikas*** – koralinis atolas Ramiajame vandenyne, Maršalo Salose, Raliko salų grandinės šiaurinėje dalyje. Atolas yra į rytus nuo Rongelapo atolo.

Atolas netaisyklingos formos. Koralinis rifas daugelyje vietų pertrūkęs, o vakaruose visai paniręs. Atolo žiedą sudaro 22 salelės, iš kurių didžiausios: Rongerikas, Enivetakas, Lotobakas, Bakas. Bendras sausumos plotas – 1,68 km². Lagūna užima 144 km².

1528 m. atolą pasiekė pirmasis vakarietis – ispanas Alvaras de Saavedra. Rongerike gyveno ~60–80 žmonių bendruomenė. 1946–1948 m. čia buvo evakuoti Bikinio atolo, kuriame JAV okupantai pradėjo branduolinius bandymus, gyventojai. Dėl skurdžių gyvenimo sąlygų jie vėliau perkelti į Kvadžaleiną, atolas tapo nebegyvenamas. 1954 m. atolas nukentėjo nuo radioaktyvios taršos.

1899 m. Vokietijos–Ispanijos sutartyje Rongerikas su keletu kitų Mikronezijos salų (Kapingamarangiu, Mapija ir Osea) liko nepaminėtos, todėl faktiškai turėtų būti pavaldžios Ispanijai.
Jojantys iš toli

**Jojantys iš toli** () – 1980 m. JAV sukurtas vesternas, pasakojantis apie XIX a. antroje pusėje šalies vidurio vakaruose siautėjusią Džeimsų–Jangerių gaują, kurią sudarė broliai Džeimsai ir broliai Jangeriai.

Filmas buvo įtrauktas į Kanų kino festivalio programą ir pelnė režisieriui Walteriui Hillui geriausios juostos nominaciją.

Interneto svetainės „Rotten Tomatoes“ lankytojai  filmą vertina 78% teigiamų atsiliepimų.

## Pagrindiniai aktoriai
: *Aktorius – vaidmuo*
* David Carradine – Koulas Jangeris
* Keith Carradine – Džimas Jangeris
* Robert Carradine – Bobas Jangeris
* James Keach – Džeisis Džeimsas
* Stacy Keach – Frenkas Džeimsas
* Dennis Quaid – Edas Mileris
* Randy Quaid – Čelis Mileris
* Pamela Reed – Bela Star
* Christopher Guest – Čarlis Fordas
* Nicholas Guest – Robertas Fordas

Filmas yra išskirtinis tuo, kad režisierius, rinkdamasis aktorius brolių vaidmenis, juos davė tikriems broliams:
* broliai Keache‘ai vaidino brolius Džeimsus: Džeisį (James Keach) ir Frenką (Stacy Keach)
* broliai Carradine‘ai – brolius Jangerius: Koulą (David Carradine), Džimą (Keith Carradine) ir Bobą (Robert Carradine)
* broliai Quaidai – brolius Milerius: Edą (Dennis Quaid) ir Čelį (Randy Quaid)
* broliai Gestai – brolius Fordus: Čarlį (Christopher Guest) ir Robertą (Nicholas Guest)
Banditės

**Banditės** () – 2006 m. Prancūzijos, Meksikos ir JAV kinematografininkų sukurtas vesternas, kuriam scenarijų sukūrė Lukas Besonas, o pagrindinius vaidmenis atliko Penelopė Kruz ir Selma Hajek.

## Pagrindiniai aktoriai
: *Aktorius – vaidmuo*
* Penélope Cruz – Marija Alvarez
* Salma Hayek – Sara Sandoval
* Steve Zahn – Kventinas
* Dwight Yoakam – Taileris Džeksonas
* Denis Arndt – Ešas 

## Turinys

Marija Alvarez – neturtingo Meksikos fermerio duktė, kurio žemę nusprendė užgrobti iš JAV atvykęs žemvaldys Taileris Džeksonas. Sara Sandoval – vietinio bankininko dukra, įgijusi nepriekaištingą išsilavinimą Europoje. Abi moterys nukenčia nuo Tailerio: jis, pasinaudojęs tuo, kad Marijos tėvas laiku nesumokėjo skolos, užvaldo jo žemę, o Saros tėvą nužudo kaip nebereikalingą partnerį, kuriuo buvo pasinaudota. Taileris nori paversi Sarą savo meiluže, tačiau ši pabėga ir keršydama nusprendžia apiplėšti buvusį tėvo banką, dabar perėjusį Tailerio nuosavybėn.

Banke Sara susiduria su Marija, kuri taip pat atėjo jo apiplėšti. Po įvairių konfliktų jos susivienija ir tampa bankų plėšikėmis, darančioms Džeksono valdomiems bankams didelius nuostolius. Neapsikentęs šis nusamdo kriminalistikos ekspertą Kventiną, tačiau pastarąjį merginos pagrobia, o vėliau pervilioja į savo pusę. Jie ima plėšikauti trise ir nors Marija su Sara vis labiau  domisi Kventinu, pastarasis turi sužadėtinę.

Po dar vieno apiplėšimo, kurie darosi vis pavojingesni, jie sužino apie didįjį Džeksono planą: jo bankams patikėtus Meksikos valdžios pinigus apgaule traukiniu pergabenti į JAV. Trijulė patenka į traukinį, kuriuo taip pat keliauja ir Kventino sužadėtinė...
Rongelapas

**Rongelapas** () arba ***Namorikas*** – koralinis atolas Ramiajame vandenyne, Maršalo Salose, Raliko salų grandinės šiaurinėje dalyje. Atolas yra 120 km į rytus nuo Bikinio atolo, apsuptas mažesnių Ailinginaės ir Rongeriko atolų.

Atolas netaisyklingos formos. Koralinis rifas daugelyje vietų pertrūkęs. Atolo žiedą sudaro 61 salelė, iš kurių didžiausios: Rongelapas (Rimskis), Erapotsu, Tufa, Kabelė ir kt. Bendras sausumos plotas – 7,95 km². Lagūna užima 1004,3 km².

1528 m. atolą pasiekė pirmasis vakarietis – ispanas Alvaras de Saavedra. Jis Rongelapą, drauge su Ailinginae ir Utiriku, pavadino *Islas de los Reyes* („Karalių salos“). 1825 m. Oto fon Kocebaus ekspedicija atolą pavadinimo ***Korsakovo grupe*** (Nikolajaus Rimskio-Korsakovo garbei). Dėl 1946–1958 m. JAV okupantų vykdytų branduolinių bandymų Bikinyje, Rongelapo atolas nuolat patyrė branduolinę taršą. 1954 m. po neplanuotai didelių radiacijos dozių, išsiskyrusių po *Castle Bravo* bandymo, Rongelapo gyventojai patyrė dideles radiacinės apšvietos dozes ir evakuoti į Kvadžaleiną.

1957 m. gyventojams buvo leista grįžti, teigiant, kad atolas yra „saugus ir švarus“, tačiau dauguma grįžusiųjų patyrė radiacijos sukeltus sveikatos sutrikimus. 1985 m. su Greenpeace pagalba daugelis gyventojų buvo vėl iškeldinti į Kvadžaleiną. 1998 m. atole gyveno 19 žmonių.
Mamiya

**„Mamiya“** () – Japonijos fotoaparatų gamintojas. Įmonę 1940 m. įkūrė Seichi Mamiya. Bendrovė gamino tokius produktus, kaip „C“ serijos (C3, C33, C22, C220, C330, C330f, C220f, C330s) vidutinio formato dviejų objektyvų veidrodiniai fotoaparatai, vidutinio formato RB67 ir RZ67 vieno objektyvo veidrodiniai fotoaparatai, vidutinio formato tolimieji fotoaparatai 6 ir 7 bei ZE ir ZM modelių 135 mm veidrodiniai fotoaparatai. Gamintojas, bendradarbiaudamas su danų bendrove Phase One, kuri nuo 2009 metų yra japonų bendrovės savininkė, taip pat siūlo vidutinio formato skaitmeninius fotoaparatus.
500px

**„500px“** – nuotraukų dalinimosi socialinis tinklas, orientuotas į kūrybinių industrijų darbuotojus. „500px“ apsilanko apie 20 mln. lankytojų per mėnesį. Turi per 13 mln. prisiregistravusių vartotojų. Įkurtas 2009 m., o jam pagrindą padėjo Evgeny Tchebotarev 2003 m. įsteigta nuotraukų bendruomenė „LiveJournal“ tinklaraštyje.

## Pulsas

„500px“ algoritmas leidžia dėmesio vertoms nuotraukoms patekti į pirmus puslapius, populiarių nuotraukų skiltyje (). Nuotraukos pulsą nustato įkėlimo data, peržiūrų skaičius (), taip pat atsižvelgiama į tai, kiek žmonių pamėgo nuotrauką () bei parašė atsiliepimų. Pirmieji puslapiai kasdien atsinaujina todėl, kad algoritmas automatiškai sumažina nuotraukos pulsą po 24 val. Tokiu būdu algoritmas leidžia visiems naudotojams patekti į pirmus puslapius net jei vartotojas ir neturi sekėjų. Beje, kiekvienas naudotojas turi prisirišimo rodiklį (), kuris parodo kiekvieno fotografo visų kada nors įkeltų (tarp jų ir ištrintų) kitų „500px“ vartotojų pamėgtų nuotraukų skaičių.

## Išnašos
Ilyrija (Romos provincija)

**Ilyrija** arba **Ilyrikas** () – istorinė Romos imperijos provincija, buvusi Balkanų pusiasalio vakarinėje dalyje, Adrijos jūros pakrantėje ir salose. Šios provincijos teritorijoje yra dabartinės valstybės Albanija (šiaurinė dalis į šiaurę nuo Drino), Juodkalnija, Serbija (vakarinė dalis), Bosnija ir Hercegovina, Kroatija. Ji iš dalies sutapo su senoviniu regionu Ilyrija, bet vėlyvuoju laikotarpiu administravo ir Panonijos istorinį regioną.

Kadangi piečiausia istorinės Ilyrijos dalis priklausė Makedonijos karalystei ir buvo helenizuota (todėl buvo vadinama Graikų Ilyrija), kad atskirti nuo pastarosios, Ilyriko provincijai dar buvo taikomas pavadinimas **Barbariškoji Ilyrija** (*Illyris Barbara*), **Romėnų Ilyrija** (*Illyris Romana*).

## Istorija
Provincijai kaip atskiram Romos Respublikos vienetui prielaidos susiformuoti susidarė apie 165 m. pr. m. e., pasibaigus Ilyrų karams, kuomet Roma nugalėjo svarbiausią ilyrų karalystę – Ardiajų valstybę. Tais metais paskutinis ardiajų karalius Gentijus galutinai pralaimėjo romėnams, jis pagrobtas Skodroje ir nugabentas į Romą. Šiek tiek vėliau, apie 78-76 m. pr. m. e. romėnai baigė karus su Ardiajų šiauriniais kaimynais dalmatais, o apie 33 m. pr. m. e. prijungė Ilyrijos liburnus, tokiu būdu įgydami kontrolę visoje Ilyrijos pakrantėje. Maždaug tuo metu Ilyrikas pirmą kartą paminėtas kaip atskiras administracinis vienetas.

Erų sandūroje romėnai vykdė karo žygius į kalnuotą Ilyrijos gilumą, pavergdami vietines gentis (svarbiausia jų buvo Dardanų karalystė), o vėliau jų interesai išsiplėtė toliau į šiaurę, į ilyrų gyvenamas teritorijas Panonijoje. Tarp 6 ir 9 m. e. m. dalmatai ir Panonijos ilyrai surengė Didįjį ilyrų sukilimą, kuris buvo numalšintas.

Po sukilimo, 10 m., siekiant pagerinti kontrolę, Ilyrija padalinta į dvi provincijas: Žemutinę Ilyriją (netrukus pervardinta Panonijos) ir Aukštutinę Ilyriją (netrukus pervardinta Dalmatijos).

## Nuorodos
Google Glass

**Google Glass** – kompanijos Google sukurti išmanieji akiniai, arba papildytosios realybės akiniai, dėvimas kompiuteris (). Akinių pagalba galima fotografuoti ir filmuoti, regos lauko kamputyje matyti žemėlapį nepažįstamame mieste, laiką, oro temperatūrą, pranešimą apie naują elektroninį laišką arba SMS žinutę ir kt. Šių akinių pagalba galima leisti tiesioginę transliaciją to, ką esamu momentu mato akinius užsidėjęs asmuo. Juose įdiegta operacinė sistema Android. Akinių prototipą 2012 m.balandžio mėn. pademonstravo vienas Google kompanijos įkūrėjų Sergey Brin.

„Google“ akiniai yra akinių rėmelyje įmontuotas „dėvimas“ kompiuteris, galintis prisijungti prie interneto. Iš esmės jis pateikia ieškomą informaciją vartotojui, leidžia jam bendrauti socialiniuose tinkluose neturint mobiliojo įrenginio ar kompiuterio. Nedidelis ekranėlis parodo tam tikrus duomenis tiesiai į akį, todėl jis netrukdo bendram vaizdui. Jo kaina – apie 1, 5 tūkst. JAV dolerių.

Panašius produktus kuria ir kitos kompanijos. Lumus firmos akiniuose labai mažas ekranas yra patalpintas ne prieš vartotojo akį, šie akiniai vaizdą rodo tiesiai stikle. Projektorius patalpintas dešinėje akinių auselėje. Tuo pačiu metu vaizdas matyti ne viename, bet abiejuose stikluose.

„Google Glass“ produktas jau yra susidūręs su privatumo teisių pažeidimais. Gali būti draudžiama juos dėvėti ten, kur draudžiama fotografuoti bei filmuoti – bankuose, lošimo namuose, oro uosto patikros zonose ir panašiai. JAV kai kur jau buvo bandoma uždrausti dėvėti išmaniuosius akinius vairuojant.


Vaizdas:A Google Glass wearer.jpg
Vaizdas:Google Glass V2 OOB Experience 36695.jpg
Vaizdas:Google Glass Explorer Edition.jpeg


## Šaltiniai

## Nuorodos

* Google Glass oficiali svetainė
Mažasis Buda

**Mažasis Buda** () – režisieriaus Bernardo Bertolucci 1993 m. sukurta drama.

## Pagrindiniai aktoriai
: *Aktorius – vaidmuo*
* Keanu Reeves – Sidharta Gautama
* Bridget Fonda – Liza Konrad
* Chris Isaak – Dynas Konradas
* Ruocheng Ying – Lama Norbu
* Alex Wiesendanger – Džesis Konradas
* Raju Lal – Raju
* Greishma Makar Singh – Gita 

## Turinys

Tibeto vienuoliai, vadovaujai Lamos Norbu, visame pasaulyje ieško prieš keletą metų mirusio didžio budizmo mokytojo Lamos Dodžo reinkarnacijos. Visi ženklai ima rodyti, kad juo gali būti berniukas vardu Džesis Konradas, gyvenantis su tėvais Sietle, į kurį susiruošia vienuoliai.

Tėvai leidžia sūnui bendrauti su vienuoliais, tačiau netiki istorija apie galimą reinkarnaciją. Lamai Norbu pareiškus, kad yra dar keli kandidatai ir, norint viską išsiaiškinti, reikia vykti į Butaną, Džesio tėvas Dynas apsisprendžia važiuoti su sūnumi. Čia jie susitinka dar du kandidatus – Raju ir Gitą, – o vienuoliams tenka nelengva užduotis atpažinti tikrąjį Lamos Dodžo įsikūnijimą.

## Apdovanojimai
* Grammy nominacija geriausiai instrumentinei kompozicijai kino filmui (Ryûichi Sakamoto)
* „Golden Camera“ apdovanojimas geriausiam filmui
* Italijos kino žurnalistų sindikato apdovanojimas geriausiam operatoriaus darbui (Vittorio Storaro)
* Auksinės avietės nominacija blogiausiam aktoriui (Chris Isaak)
Jautiena (filmas)

**Jautiena** () – ispanų režisieriaus Bigas Luna 1992 m. sukurta drama, kurioje pirmą kartą kino ekrane debiutavo Penelopė Kruz.

Filmas buvo apdovanotas Venecijos kino festivalio Sidabriniu Liūtu, pelnė 6 „Goja“ nominacijas ir keletą apdovanojimų Ispanijoje.

## Pagrindiniai aktoriai
: *Aktorius – vaidmuo*
* Javier Bardem – Raulis
* Penélope Cruz – Silvija
* Jordi Molla – Chosė Luisas
* Stefania Sandrelli  – Končita, Chosė Luiso motina
* Anna Galiena – Karmen, Silvijos motina

## Turinys

Silvija – jauna simpatiška mergina, gyvenanti kartu su motina ir dirbanti apatinių drabužių siuvykloje. Ji susitikinėja su fabriko savininkės sūnumi Chosė Luisu ir netrukus tampa nėščia. Jos nuostabai, vaikinas jos neatstumia, o apsidžiaugia ir pasiperša, tačiau tokia perspektyva visiškai nepatinka jo motinai Končitai. Nors šios vyras į situaciją reaguoja ramiai, ji nusamdo Raulį, dirbantį jos pačios kompanijoje apatinių drabužių modeliu, kad šis suviliotų Silviją, tikėdamasi, kad tai privers sūnų persigalvoti.

Nors Raulis ir stengiasi, Silvija nepasiduoda jo vilionėms ir vaikinas ima pats ją įsimylėti, tuo tarpu Končita jaučia vis didesnę trauką savo samdiniui ir jiedu netrukus tampa meilužiais. 

Chosė Luisas dvejoja eiti prieš motinos valią tuoktis ir jo neryžtingumas ima erzinti Silviją, kurią vis labiau domina Raulis, tačiau pastarojo neketina atsisakyti Končita...
Maidanas (Kijevas)

**Kijevo Nepriklausomybės aikštė**, arba **Maidanas** () – centrinė aikštė Kijeve (Ukraina), išsidėsčiusi tarp Chreščiatiko, Boriso Grinčenko, Sofijevskaja, Malaja Žitomirskaja, Michailovskaja, Kostiolnaja, Institutskaja, Architekto Gorodeckio gatvių ir Taraso Ševčenkos skersgatvio. Sovietmečiu vadinta Kalinino, Tarybų, Spalio Revoliucijos aikšte.

Aikštėje esantys išskirtiniai statiniai:
* Ukrainos Nepriklausomybės kolona
* Viešbutis „Ukraina“
* Spalio rūmai
* Profsąjungų namai
* Centrinis paštas
* Lenkų vartai
* Valstybinė filharmonija

2004 m. šioje aikštėje kilo Oranžinė revoliucija, 2013 m. – Euromaidano judėjimas.

## Nuorodos

* Nepriklausomybės aikštė
Senoji Europa

**Senoji Europa** – terminas, kuriuo (daugiausia archeologijoje) įvardijamas Europos žemynas iki tol, kol buvo apgyvendintas indoeuropiečių. Spėjama tuo metu čia gyvavus neolitinę pakankamai vienalytę kultūrą. Senosios Europos terminą įvedė lietuvių archeologė Marija Gimbutienė.

Senajai Europai priskiriamas laikotarpis nuo mezolito (7 tūkstantmetis pr. m. e.) iki bronzos amžiaus (maždaug 3500 m. pr. m. e.). Pirmos sėslios visuomenės pradėjo kurtis Graikijoje, vėliau Senosios Europos kultūra paplito po Balkanus ir Viduržemio pakrantes, Vidurio Europą, galiausiai pasiekė Vakarų ir Šiaurės Europą. Radiniai rodo tą kultūrą buvus sėslią, žmones gyvenus daugiausia nedidelėmis bendruomenėmis, besivertus žemės ūkiu, turėjus išvystytą keramiką.

Marijos Gimbutienės teigimu, Senosios Europos gyventojai turėję moteriškų dievybių (Deivės Motinos) kultą, turėję matrilinijinę tradiciją. Bronzos amžiuje ši kultūra buvo palaipsniui sunaikinta iš rytų ir pietryčių įsiveržusių klajoklių indoeuropiečių (Kurganų hipotezė), kurie atnešę karingą gyvenimo būdą, patriarchatą ir vyriškų dangaus dievybių kultą.

Apie Senosios Europos kultūrinį ir kalbinį palikimą bandoma spėti iš Europos indoeuropiečių kalbose esančio kalbinio substrato, senosios toponimikos. Spėjama, kad šiuolaikinė baskų kalba gali būti Senosios Europos gyventojų palikuonė. Su Senąja Europa taip pat siejama etruskų kalba.

Tyrinėjant baltų kultūrą taip pat randama Senosios Europos kultūros reliktų. Su ja ypač sietini senovės prūsai. Tacitas, minėdamas aisčius, rašo, kad jie garbiną Dievų Motę. Pasakojime apie Brutenio-Videvučio religinę reformą yra užsimenama apie draudimą garbinti moteriškas dievybes. Tačiau šie reiškiniai laikytini ne tiesioginiu Senosios Europos religiniu palikimu, o indoeuropietiškos religijos nuosmukiu ir senojo religinio sluoksnio iškilimu po skitų invazijos.

Senosios Europos teorija yra prieštaringai vertinama, diskutuotina, ypač dėl to, kad nėra tiksliai žinoma, kur buvusi indoeuropiečių protėvynė. Pavyzdžiui, pasak Anatolijos hipotezės modelio, Europa jau 5000 m. pr. m. e. buvo apgyvendinta indoeuropiečių kalbomis šnekančių tautų.

## Taip pat skaitykite
* Vaskonų substrato teorija
* Pelasgai
* Vinčos ženklai
* Senosios Europos hidronimija
* Ikiindoeuropietiškos kalbos

## Šaltiniai

## Literatūra
* Gimbutas, Marija (1982). *The Goddesses and Gods of Old Europe: 6500–3500 B.C.*: Myths, and Cult Images Berkeley: University of California Press. ISBN 0-520-04655-2
* Gimbutas, Marija (1989). *The Language of the Goddess*. Harper & Row, Publishers. ISBN 0-06-250356-1.
* Gimbutas, Marija (1991). *The Civilization of the Goddess*. SanFrancisco: Harper. ISBN 0-06-250337-5.
Ikiindoeuropietiškos kalbos

**Ikiindoeuropietiškos kalbos** – keletas ar didesnė grupė kalbų, tarpusavyje nebūtinai susijusių, vartotų iki indoeuropiečiams paplintant po Euraziją. Seniausi indoeuropietiški tekstai datuojami XIX a. pr. m. e. (Kiultepė, dab. Turkija), o pagal populiariausią indoeuropiečių kilmės hipotezę, indoeuropiečių prokalbė gyvavo iki  III tūkstantmečio pr. m. e. Iki to laiko Europoje vyravo neolitinės žemdirbių kultūros (Senoji Europa), taip pat įvairios kultūros gyveno Azijoje.

Didžioji dauguma ikiindoeuropietiškų kalbų išnyko, nepalikusios jokių rašytinių paminklų. Vienintelis galimas būdas jas atsekti – tirti kalbinį substratą indoeuropiečių kalbose bei Eurazijos toponimiją (ypač hidronimiją). Iki šių laikų išlikusiomis ikiindoeuropietiškos kilmės kalbomis laikomos baskų (Pirėnų pusiasalio šiaurė), burušų (Gilgitas-Baltistanas) ir nihali (centrinė Indija) taip pat dravidų ir mundų kalbos vartotos vėliau indoarijų užimtose teritorijose. Rašto paminklų yra turima iš etruskų, minų, iberų, urartų, akvitanų, elamitų kalbų.

Kitos kalbos žinomos tik iš spėjamų substratų:
* hatų kalba (Anatolijos kalbų substratas)
* huritų–urartų kalbos (armėnų kalbos substratas)
* Harapos kalba (sanskrito substratas)
* Baktrijos–Margianos kalba (sanskrito, Avestos substratas)
* vedų (tautos) kalba (sinhalų substratas)
* Senosios Europos kalbos substratas (hipotezė apie daugiau mažiau vientisą kalbą, vartotą senovės Europoje: vaskonų, Atlanto semitų hipotezės)
* Mino, eteokretų ir eteokipriečių kalbos (senovės graikų substratas)
* keltų kalbinis substratas
* piktų kalba (galimai nekeltiška?)
* paleoispaninės kalbos – dalis, spėjama, keltiškos, bet iberų ir tartesų galbūt ikiindoeuropietiškos
* tirėnų kalbos (etruskų, retų, lemniečių – lotynų substratas)
Vilniaus pėstininkų karo mokykla

**Vilniaus pėstininkų karo mokykla** – sovietinė karo mokykla, veikusi Vilniuje 1940–1941 m., 1945–1953 m., o 1941–1945 m. – Stalinske.

## Istorija
Mokykla buvo įkurta TSRS gynybos komisariato 1940 m. rugpjūčio 25 d. į Vilnių perkėlus Kauno karo mokyklą. Mokykla pradėjo veikti 1940 m. rugsėjo 10 d.

Normali kursų trukmė – dveji metai. 1941 m. pr. mokykla turėjo apie 1000 kursantų, 200 rikiuotės karininkų ir 50 politinių vadovų. Kursantai buvo suskirstyti į du batalionus. 1941 m. vasarį buvo įsteigta atskira politinių vadovų kuopa (120 kursantų).

1941 m. birželio 22 d. kilus TSRS-Vokietijos karui, visi kursantai buvo mobilizuoti. Pati mokykla tais pačiais metais perkelta į Stalinską.

1945 m. gegužę mokykla grąžinta į Vilnių. 1953 m. Vilniaus pėstininkų karo mokykla pertvarkyta į Vilniaus priešlėktuvinės gynybos radiotechnikos mokyklą ir vėliau – į Vilniaus aukštąją priešlėktuvinės gynybos vadų radioelektronikos mokyklą, kuri veikė iki 1991 m.

## Viršininkai
* Georgijus Sokurovas
* Aleksejus Laminskis
* Aleksandras Olevas

## Šaltiniai
Carl Zeiss AG

**„Carl Zeiss AG“** – viena seniausių pasaulio optikos pramonės įmonių, optikos sistemų, pramonės matavimo ir medicinos prietaisų gamybos kompanija, kurią optikos inžinierius Carl Zeiss 1846 m. įkūrė Jėnoje, Vokietijoje. Kartu su Ernst Abbe (nuo 1866 m.) ir Otto Schott (nuo 1884 m.) jis sukūrė pagrindą šiuolaikinei optikos gamybos pramonei. Šiuo metu kompaniją sudaro du padaliniai: „Carl Zeiss AG“ Oberkocheno mieste su filialais Alene, Getingene ir Miunchene bei „Carl Zeiss GmbH“, įsikūrusi Jėnoje.

„Carl Zeiss“ bendrovė pradėjo gamybą nuo paprastų mikroskopų, o šiandien ji yra puikiai žinoma visame pasaulyje dėl savo tobulos optikos, kuri naudojama itin plačiai – nuo fotoaparatų ir vaizdo kamerų iki kosminių programų.

## Galerija

Vaizdas:Zeiss in Göttingen.JPG|„Zeiss“ Getingene
Vaizdas:Zeiss Ikon Rangefinder w35mm f2.JPG|„Zeiss Ikon“ tolimatis fotoaparatas
Vaizdas:Stuttgart Carl Zeiss Planetarium 05.jpg|Planetariumo projektorius
Vaizdas:Carl Zeiss Tele-Superachromat.jpg|„Carl Zeiss“ objektyvas
Vaizdas:Carl Zeiss Microscope.jpg|Mikroskopas


## Nuorodos

* Oficiali „Carl Zeiss AG“ svetainė
Ilyrija (reikšmės)

**Ilyrija**, **Ilyrikas** gali reikšti:

* Ilyrija – senovės istorinis regionas, apėmęs vakarinį Balkanų pakraštį: dabartinę šiaurės ir vidurio Albaniją, Juodkalniją, Kosovą, vakarų Serbiją, Dalmatiją (Kroatijoje), Bosniją ir Hercegoviną.
* Šios istorinės valstybės:
** Ilyrų karalystė – istorinė ardiajų genties valstybė Ilyrijoje;
** Ilyrijos karalystė (Habsburgai) – Habsburgų monarchijos dalinė valstybė, egzistavusi 1816–49;
* Šie istoriniai administraciniai vienetai:
** Ilyrija (Romos provincija) (arba Barbarų Ilyrija) – Romos respublikos administracinis vienetas, egzistavęs II a. pr. m. e. istoriniame Ilyrijos ir pietinės Panonijos regione;
** Žemutinė Ilyrija – Romos imperijos administracinis vienetas 10-20 m., vėliau pervardintas Panonija;
** Aukštutinė Ilyrija – Romos imperijos administracinis vienetas 10-20 m., vėliau pervardintas Dalmatija;
** Graikų Ilyrija (arba Naujasis Epyras) – Romos imperijos administracinis vienetas, egzistavęs IV-VII a. pietinėje Ilyrijos regiono dalyje (vidurio Albanijoje);
** Ilyrijos diecezija – Vakarų Romos imperijos administracinis vienetas IV-V a., Balkanų šiaurės vakarinėje dalyje;
** Ilyrijos pretorinė prefektūra – Rytų Romos imperijos administracinis vienetas IV-IX a., apėmęs beveik visą Balkanų pusiasalį;
** Ilyrų provincijos – Prancūzijos imperijos dalis 1809–1816 m.;
Prima Donna (grupė)

**Prima Donna** – ankstyvojo devintojo dešimtmečio britų pop grupė. Nariai – Kate ir Jane Robbins, Danny Finn, Sally Ann Triplett, Alan Coates ir Lance Aston.

Grupė atstovavo Jungtinei Karalystei 1980 m. Eurovizijos dainų konkurse Hagoje su daina „Love Enough for Two“ ir užėmė trečią vietą.

## Nuorodos

* Prima Donna – „Love Enough For Two“ (video)

|-
Enivetokas

**Enivetokas** () arba ***Enevetakas*** – koralinis atolas Ramiajame vandenyne, Maršalo Salose, Raliko salų grandinės šiaurinėje dalyje. Atolas yra 305 km į vakarus nuo Bikinio atolo.

Atolas yra apskritimo formos, ~80 km skersmens. Koralinis rifas vietomis pertrūkęs. Atolo žiedą sudaro 40 salelių, iš kurių didžiausios: Enivetokas, Medrenas, Aomonas, Engebis. Bendras sausumos plotas – 5,85 km². Lagūna užima 1004,9 km².

Enivetokas gyvenamas maždaug nuo 2 tūkstantmečio pradžios. 1529 m. atolą pasiekė pirmasis vakarietis – ispanas Alvaras de Saavedra. XIX a. veikė vokiečių prekybinis punktas. Vėliau sala atiteko Japonijai. 1942 m. Engebio salelėje japonai įrengė karinių lėktuvų tūpimo ir kuro papildymo aikštelę. II pasaulinio karo pabaigoje čia atsitraukė japonų armija, 1944 m. vasarį įvyko Enivetoko mūšis, kurį laimėjo amerikiečiai. Atolą okupavus JAV, jis tapo svarbia amerikiečių laivyno baze. 1948–1958 m. amerikiečiai atole vykdė branduolinius bandymus. 1952 m., vykdant operaciją „Ivy“, buvo sunaikinta Elugelabo salelė. 1977 m. pradėti Enivetoko nukenksminimo darbai, užterštas gruntas surinktas ir palaidotas po kupolu Runito salelėje.

1948 m. atolo gyventojai buvo evakuoti, o nuo 1977 m. jiems leista grįžti. 1998 m. čia gyveno 853 žmonės. Jie susitelkę Enivetoko salelėje (atolo pietuose), kur yra lėktuvų tūpimo takas.


File:Enewetak map.png|Atolo žemėlapis
File:Runit Dome 001.jpg|„Kaktuso“ kupolas su užterštu dirvožemiu
File:Ivy Mike (Eniwetok-Atoll - 31. Oktober 1952).jpg|„Ivy Mike“ branduolinis sprogimas 1952 m.
File:Atombombentest Redwing-Seminole 01.jpg|„Seminole“ bandymas 1956 m.
Tamron

– Japonijos bendrovė, kuri gamina:
* objektyvus ir lęšius fotoaparatams (analoginiams bei skaitmeniniams);
* objektyvus ir lęšius vaizdo kameroms;
* optinius komponentus ir optiką pramoniniam naudojimui;
* fotoaparatų priedus;
* „Bronica“ fotoaparatus.

11,08 % bendrovės akcijų priklauso „Sony“.

## Produktai

### [[Objektyvas|Objektyvai]]

* Keičiami objektyvai 35 mm veidrodiniams fotoaparatams (vieno objektyvo fotoaparatams)
* Fiksuoti objektyvai, plačiakampiai objektyvai, teleobjektyvai ir makro objektyvai
* Priartinantys objektyvai, vadinami Zoom-ais, telekonverteriai
* vidutinio formato „Bronica“ ženklo fotoaparatai ir keičiami objektyvai tiems fotoaparatams (gamyba nutraukta 2005 m.),
* papildoma įranga bei priedai fotoaparatams ir kt.

### Optiniai komponentai
* Lęšiai vaizdo kameroms
* Lęšiai skaitmeniniams fotoaparatams
* Lęšiai fotoaparatams, esantiems mobiliuose telefonuose
* Skaitmeninių kamerų bei fotoaparatų komponentai ir dalys.

### Plačiai naudojama optika
* Objektyvai televizijos kameroms, kurios naudojamos:
** Objektų ar reiškinių vaizdo stebėjimui
** Pramoninėje televizijoje
** Vaizdo apdorojime
* Projekciniai lęšiai, optiniai komponentai ir dalys, optiniai įrenginiai ir t. t.

## Nuorodos

* Oficialus „Tamron Co., Ltd“ internetinis puslapis
Rockstar San Diego

**„Rockstar San Diego“** (seniau **„Angel Studios“**) – JAV kompiuterinių žaidimų kūrėjų studija, viena iš „Rockstar Games“ dukterinių įmonių. Šie kūrėjai yra atvirojo pasaulio lenktynių žaidimų pradininkai, sukūrę tokias žaidimų serijas kaip „Midtown Madness“ ir apdovanojimus pelniusią „Midnight Club“. Taip pat jie atsakingi už „Red Dead“ laukinių vakarų žaidimų serijas („Red Dead Revolver“ (2004 m.) ir „Red Dead Redemption“ (2010 m.)). Studija taip pat įkūrė „RAGE Technology Group“, kurių sukurtas žaidimų variklis buvo naudojamas beveik visuose „Rockstar Games“ žaidimuose, įskaitant „Grand Theft Auto IV“. Studiją 2002 m. lapkritį įsigijo „Take-Two Interactive“.

## Žaidimai

### Sukurti Angel Studios vardu

### Sukurti Rockstar San Diego vardu

## Išnašos

## Nuorodos
* „Angel Studios“ tinklalapis
* Oficialus „Rockstar San Diego“ tinklalapis
* Rockstar San Diego  svetainėje MobyGames
Anna Rossinelli

**Anna Rossinelli** (g. 1987 m. balandžio 20 d. Bazelyje) – Šveicarijos dainininkė ir dainų autorė.

2010 m. gruodžio 11 d. Rossinelli laimėjo Šveicarijos nacionalinį finalą *Die grosse Entscheidungs Show* su daina „In Love for a While“ ir atstovavo šaliai 2011 m. Eurovizijoje Diuseldorfe, Vokietijoje. Dainininkė dainą atliko per pirmąjį konkurso pusfinalį ir pateko į finalą, kur užėmė paskutinę vietą (25 vietą).

2011 m. spalio 14 d. išleistas singlas „Joker“ iš debiutinio albumo „Bon Voyage“.

## Diskografija

### Albumai
* 2011: *Bon Voyage*
* 2013: *Marylou*
* 2014: *Marylou Two*
* 2015: *Takes Two to Tango*

### Singlai
* 2011: *In Love for a While*
* 2011: *Joker*
* 2012: *See What You’ve Done*
* 2013: *Let It Go*
* 2014: *Shine in the Light*

## Nuorodos

* Oficiali svetainė

|-
Nosiaryklė

**Nosiaryklė** () – viršutinė ryklės dalis, kuri tęsiasi nuo kaukolės pagrindo iki gomurio. Nosiaryklė skiriasi nuo burnos ir gerklų dalių ryklių tuo, kad ji visada atvira.

Į nosiaryklę patenka oras iš nosies ertmės angų (lot. *Choanae*), o paskui, iš nosiaryklės, keliauja į burninės ryklės dalį, tada į gerklas. Nosiaryklėje oras yra sušildomas ir išvalomas.
Roman Lob

**Roman Lob** (g. 1990 m. liepos 2 d. Diuseldorfe, Vokietijoje) – Vokietijos dainininkas.

## Biografija

2012 m. vasario 16 d. laimėjo „Unser Star für Baku“ konkursą. Jis buvo išrinktas atstovauti Vokietijai 2012 m. Eurovizijoje Baku, Azerbaidžane, su daina „Standing Still“ (). Finale jis užėmė aštuntą vietą su 110 taškų.

2007 metais Roman Lob dalyvavo talentų šou „Deutschland sucht den Superstar“ ketvirtajame sezone, bet turėjo pasitraukti dėl balso stygų infekcijos. Jis pateko tarp 20 geriausių dalyvių.

## Diskografija

### Albumai
* 2012 – *[[Changes (Roman Lob albumas)|Changes]]*
* 2012 – *Home*

### Singlai
* 2012 – *Standing Still*
* 2012 – *Call Out the Sun*
* 2012 – *All That Matters*

## Nuorodos

* Oficiali svetainė 

|-
Nikolajus Baskovas

**Nikolajus Viktorovičius Baskovas** (; g. 1976 m. spalio 15 d. Balašichoje) – Rusijos pop ir operos dainininkas (tenoras) ir televizijos asmenybė. Ukrainos Liaudies artistas (2004 m.), Rusijos Liaudies artistas (2009 m.).

## Diskografija

* 2000 – Посвящение
* 2000 – Посвящение на бис
* 2001 – Шедевры уходящего века
* 2001 – Мне 25
* 2004 – Никогда не говори прощай
* 2004 – Отпусти меня (su T. Povali)
* 2005 – Лучшие песни
* 2007 – Тебе одной
* 2008 – 69 лучших песен
* 2009 – Внезапная любовь (neoficialus albumas)
* 2009 – Одна на миллион (neoficialus albumas)
* 2011 – Romantic Journey
Lena Katina

**Jelena Sergejevna Katina** (; g. 1984 m. spalio 4 d.) – Rusijos dainininkė ir dainų autorė, geriausiai žinoma kaip buvusio Rusijos dueto t.A.T.u. narė. Karjerą pradėjo aštuonerių, būdama Rusijos vaikų grupės Avenue nare, vėliau ir grupėje Neposedi. 1999 m. prodiuseris Ivanas Šapovalovas pasirinko Katiną jo projektui t. A.T.u., taip pat ir Juliją Volkovą. Duetas vėliau tapo sėkmingiausia Rusijos pop muzikos grupe.

## Diskografija

### Singlai
* 2011 – Never forget
* 2012 – Melody
* 2013 – Я буду рядом / Shot
* 2013 – Lift Me Up / Levantame

## Nuorodos

* Lena Katina *[[Internet Movie Database]]*

|-
Uladzimiras Karpiakas

**Uladzimiras Karpiakas** (, 1967 m. liepos 22 d. Naujojoje Akmenėje, Lietuvos TSR) – Baltarusijos politikas, inžinierius.

## Biografija
Gimė 1967 m. liepos 22 d. Naujojoje Akmenėje. Baigė Rygos technikos universiteto elektros inžinerijos studijas bei Minsko viešojo administravimo akademijos ekonomikos studijas. Babruiske dirbo elektros inžinieriumi įvairiuose padangų gaminimo cechuose, vėliau tapo padangų gamyklos *Belšina* direktoriumi. 2008 m. spalio 27 d. išrinktas į Baltarusijos parlamentą Babruisko rinkimų apygardoje. 

## Šaltiniai
Bryan Oviedo

**Brajenas Ovjedas** (*Bryan Oviedo*; g. 1990 m. vasario 18 d.) – Kosta Rikos nacionalinės rinktinės futbolininkas, rungtyniaujantis kairiojo gynėjo arba saugo pozicijoje.

## Karjera

Futbolininko karjerą Ovjedas pradėjo gimtojoje Kosta Rikoje, kur atstovavo „CD Saprissa“ komandai. 2010 m. jis persikėlė į Europą ir pasirašė 3 metų sutartį su Danijos „FC Copenhagen“ klubu, tačiau netrukus, kad įgyti daugiau žaidimo praktikos, buvo išnuomotas „FC Nordsjælland“ komandai, su kuria 2010–11 m. sezone laimėjo Danijos futbolo taurę.

2012 m. vasarą Ovjedas už neskelbiamą pinigų sumą persikėlė į Anglijos „Everton FC“ klubą. Premier League jis debiutavo rungtynėse su „Swansea City AFC“ ir pirmajame sezone sužaidė 15 rungtynių, iš kurių 1 pradėjo starto sudėtyje. 2013 m. lapkričio 30 d. jis pelnė pirmąjį įvartį rungtynėse su „Stoke City FC“, o po 4 dienų jo pelnytas vienintelis rungtynių įvartis 86 minutę atnešė pergalę „Evertonui“ po 21 metų pertraukos „Old Trafford“ stadione prieš „Manchester United FC“..

2014 m. sausio 25 d. Ovjedui FA Cup turnyro rungtynėse prieš „Stevenage FC“ lūžo koja.

## Rinktinė
2009 m. su Kosta Rikos U-20 rinktine pasaulio jaunimo čempionate (U–20) užėmė 4 vietą. 

2010 m. sausio mėn. debiutavo Kosta Rikos nacionalinėje rinktinėje rungtynėse prieš .

## Dalyvavimas čempionatuose

|}

## Išnašos

## Nuorodos
* SOCCERWAY
Ahron Dovid Burack

**Aronas Dovidas Burakas** (1892 m. Papilėje, Rusijos imperija – 1960 m. spalio 7 d. Niujorke, JAV) – rabinas, rašytojas, mokytojas.

## Biografija

Gimė 1892 m. Papilėje, tėvas rabinas Chaim Natan Burack, motina Basse Gittel Gibberman. Prieš 1914 m. emigraciją į JAV mokėsi įvairiose ješivose. 1917 m. tapo Niujorko Ohel Moshe Chevra Tehilim sinagogos vyriausiuoju rabinu. 1919 m. tapo roš ješiva ir pradėjo dėstyti Niujorko Ješivos universitete. Parašė knygas *Pirchei Aharon* (Arono gėlės) ir dviejų dalių „homiletikai ir halacha“. Mirė 1960 m. spalio 7 d. Niujorke, palaidotas Jeruzalėje.

## Nuorodos

* Biografija;
* Guide to the Aaron David Burack Papers (ang.) .